MAllISOPIMUS VERKKO-OPETUKSEN OPPIMATERIAALISTA 0.9

1.  Sopijapuolet

1.1	Koulutuksen järjestäjä __________, kotipaikka X

	Yhteystiedot, jäljempänä tässä sopimuksessa "Koulutuksen järjestäjä", ja

1.2	Nimi, kotipaikka

	Yhteystiedot, jäljempänä tässä sopimuksessa "Tekijä" 

2.  Sopimuksen kohde ja tarkoitus

Sopijapuolten tarkoituksena on sopia Sopijapuolten oikeuksista ja velvollisuuksista, jotka liittyvät Koulutuksen järjestäjän Verkko-opetuksessa käytettävän oppimateriaalin valmistamiseen ja hyödyntämiseen, sekä kysyisen materiaalin julkaisemisesta ns. avoimella lisenssillä

3.  Määritelmät

"Aineisto" tarkoittaa tässä Sopimuksessa Tekijän tämän Sopimuksen mukaista verkko-opetuksen oppimateriaalia tai verkko-opetuksessa käytettäviä tietokoneohjelmasovelluksia ja/tai tietokantoja.

"Käyttöoikeudet" tarkoittaa mitä tahansa oppimateriaalin hyödyntämistapaa verkko-opetuksessa, kuten oppimateriaalin hyödyntämistä tallentamalla sen kappaleita tietokoneelle tai muulle välineelle, valmistamalla oppimateriaalista kopioita millä tahansa tavalla, esittämällä tai näyttämällä oppimateriaalia tai levittämällä oppimateriaalista valmistettuja kopioita millä tahansa tavalla sekä saattamalla oppimateriaalia muulla tavoin opiskelijoiden saataviin tämän sopimuksen kohdassa 7.2 sovitussa käyttötarkoituksessa.

	"Moraaliset oikeudet" tarkoittavat Tekijän oikeutta tulla mainituksi tekijänä sekä kieltoa muuttaa teosta tekijän arvoa loukkaavalla tavalla ja kieltoa saattaa teos yleisön saataviin sanotuin tavoin loukkaavassa muodossa tai yhteydessä.

"Määritykset" tarkoittaa tässä Sopimuksessa Aineiston sisällöllisiä, toiminnallisia tai teknisiä vaatimuksia, siten kuin ne on Sopimuksen liitteessä 1 määritelty.

"Päivitys" tarkoittaa Aineiston sisällön ajantasaistamista, kuten vanhentuneiden tietojen korjaamista, muuttamista tai korvaamista uusilla tiedoilla.

"Verkko-opetus" tarkoittaa Koulutuksen järjestäjän opetussuunnitelman mukaista opiskelijoilleen verkon välityksellä tarjoamaa opetusta ja verkko-opetukseen mahdollisesti liittyviä lähiopetusjaksoja.

4.  Sopimuksen kohteena oleva Aineisto, Aineiston toimittamista ja hyväksymistä koskevat määräykset

4.1  Aineiston yksilöinti 

Tämä Sopimus koskee tämän Sopimuksen liitteessä 1 yksilöityä Määritysten mukaista Aineistoa. 

4.2  Tekijän velvollisuudet

	Tekijä huolehtii Aineiston valmistamisesta Aineistoa koskevien Määritysten mukaisesti 

 tämän Sopimuksen liitteessä x sovitussa aikataulussa.

 myöhemmin sovittavassa aikataulussa.

Mikäli Tekijä käyttää Aineiston valmistamisessa alihankkijoita, Tekijä vastaa alihankkijoiden työstä kuten omastaan. 

4.3  Aineiston toimittaminen

Aineisto toimitetaan Koulutuksen järjestäjälle sähköisessä muodossa __________________________________________.  

4.4 Aineiston tarkastaminen ja hyväksyminen
__________________________________________.

4.5 Omistusoikeus

	Omistusoikeus Tekijän toimittamaan Teoksen kappaleeseen siirtyy luovutushetkellä Koulutuksen järjestäjälle.

		Omistusoikeus Tekijän toimittamaan Teoksen kappaleeseen jää Tekijälle.

4.6 Aineiston säilyttämistä koskevat velvoitteet

 	_________________________________________________

5. Takuu

6. Ylläpito ja päivitykset

	Sopimusaikana
	Sopimuksen päättymisen jälkeen		

7. Aineiston tekijänoikeudet ja käyttöoikeudet

7.1	Tekijänoikeus ja/tai muut Tekijänoikeuslain (404/1961) mukaiset oikeudet tässä Sopimuksessa tarkoitettuun Aineistoon kuuluvat Tekijälle tai tämän lisenssinantajille. Kolmansien lisensioimat Aineistot on yksilöity tämän Sopimuksen liitteessä 2. 

7.2	Tekijä lisensoi Aineiston Creative Commons ____________ -lisenssillä, joka löytyy liitteestä 3.

	Aineiston käyttämisestä lisenssin ehtoja laajemmin  voidaan sopia erikseen kirjallisesti.

7.4	Aineistoin yhteydessä on ilmoitettava lisenssitiedot lisenssin ehtojen mukaisesti.

7.5	Valmistettaessa oppimateriaalista kappaleita tai yhdisteltäessä oppimateriaalia muuhun aineistoon on oppimateriaalin tai sen osan tekijä mainittava teoksen käytön yhteydessä hyvän tavan ja lisenssin ehtojen mukaisesti. Koulutuksen järjestäjän tulee muutoinkin Käyttöoikeuksia ja muunteluoikeuksia hyödyntäessään kunnioittaa Tekijän Moraalisia oikeuksia. 

8. Korvaus

8.1 Korvaus 

Materiaalin lisensoinnista

	maksetaan Tekijälle kertakaikkisena korvauksena ____  euroa. 

	maksetaan Tekijälle muu korvaus:
___________________________________  .

	ei makseta Tekijälle korvausta.

8.2 Korvauksen maksu

Jollei tässä Sopimuksessa erikseen toisin määrätä,

 Maksuaika on kolmekymmentä (30) päivää laskun päiväyksestä lukien.

 (Muu määrittely)

Viivästyneelle maksuerälle maksetaan korkolain mukaista viivästyskorkoa.

9. Opiskelijoiden oikeudet

	Koulutuksen järjestäjä sitoutuu huolehtimaan siitä, että opiskelijoille kerrotaan, millä ehdoilla Aineistot on lisensoitu ja mitä oikeuksia ja velvollisuuksia lisenssistä seuraa.
	
10. Oikeudelliset vastuut 

10.1	Tekijä vastaa siitä, että hänellä tai hänen lisenssinantajillaan on tekijänoikeus ja/tai muu tekijänoikeuslakiin (404/1961) perustuva oikeus tässä sopimuksessa tarkoitettuun Aineistoon ja ettei Aineiston käyttäminen tämän Sopimuksen mukaisiin tarkoituksiin miltään osin loukkaa kolmansien tekijänoikeutta tai muuta tekijänoikeuslakiin perustuvaa oikeutta eikä muuta immateriaalioikeutta. 

10.2	Tekijä vastaa kaikista vahingoista ja kustannuksista, jotka Koulutuksen järjestäjälle edellä mainittujen oikeuksien loukkauksen johdosta mahdollisesti aiheutuu. 

10.3	Mikäli Tekijä perustellusti katsoo, että Aineisto loukkaa kolmannen osapuolen edellä tarkoitettuja oikeuksia, Tekijällä on oikeus kustannuksellaan joko (i) hankkia Koulutuksen järjestäjälle oikeus jatkaa Aineiston käyttämistä tai (ii) muuttaa Aineistoa tai korvata Aineisto sisällöllisesti vastaavalla aineistolla siten, että oikeudenloukkaus lakkaa. Mikäli kumpikaan edellä mainituista vaihtoehdoista ei ole mahdollista Tekijälle, Koulutuksen järjestäjän on lopetettava Tekijän pyynnöstä oppimateriaalin käyttö ja palautettava tai tuhottava se, ja Tekijän on korvattava Koulutuksen järjestäjälle Aineiston käytön estymisestä tai rajoittumisesta aiheutuvat vahingot täysimääräisenä, kuitenkin enintään _____  euroa. 

11. Kilpailukielto

12. Salassapito

Sopijapuolet sitoutuvat pitämään luottamuksellisina toisiltaan saamansa aineistot ja toista Sopijapuolta tai tämän toimintaa koskevaa tiedot, jotka on luonteensa vuoksi ymmärrettävä luottamuksellisiksi tai on luottamukselliseksi merkitty sekä tässä tarkoituksessa olemaan luovuttamatta niitä ulkopuolisille ja käyttämättä niitä muihin kuin sopimuksen mukaisiin tarkoituksiin.  

13. Vahingonkorvausvelvollisuus 

Sopijapuolet vastaavat vahingoista, joita toiselle Sopijapuolelle mahdollisesti aiheutuu toisen Sopijapuolen sopimusrikkomuksen johdosta. Vastuu vahingoista rajoittuu välittömiin kuluihin ja vahinkoihin, joita toiselle Sopijapuolelle aiheutuu. Vastuunrajoitus ei koske vahinkoja, jotka on aiheutettu tahallisella tai törkeällä huolimattomuudesta aiheutetusta oikeudenloukkauksesta 

14. Sopimuksen voimaantulo, päättyminen ja päättymisen oikeusvaikutukset

14.1	Tämä Sopimus tulee voimaan, kun molemmat Sopijapuolet ovat sen allekirjoittaneet, ja on voimassa, kunnes Sopijapuolet ovat täyttäneet kaikki Sopimuksen mukaiset velvoitteensa, jollei sopimus purkaudu aikaisemmin tämän Sopimuksen kohdan 15 mukaisesti. 

14.2	Seuraavat sopimuksen määräykset jäävät täysimääräisesti voimaan sopimuksen päättymisen jälkeen:
	
Kohta X (Takuu)
	Kohta X (Ylläpito ja päivitykset)
	Kohta X (Aineiston tekijänoikeudet ja käyttöoikeudet)
Kohta X (Oikeudelliset vastuut)
Kohta X (Kilpailukielto)
Kohta X (Salassapito)
Kohta X (Sovellettava laki ja erimielisyyksien ratkaiseminen)

Sekä lisäksi kaikki muut sopimuskohdat, jotka on selvästi tarkoitettu jäämään voimaan myös sopimuksen kohteena olevan hankkeen tultua toteutetuksi. 

15. Sopimuksen purkaminen

15.1	Kumpikin Sopijapuoli saa purkaa sopimuksen päättymään kirjallista purkuilmoitusta seuraavin välittömin vaikutuksin, mikäli toinen Sopijapuoli olennaisesti rikkoo sopimusta eikä kolmenkymmenen (30) päivän kuluessa toisen Sopijapuolen kirjallisesta huomautuksesta korjaa rikkomustaan. 

15.2  Purkamisen vaikutukset

	Jos sopimus purkautuu Tekijän olennaisen sopimusrikkomuksen johdosta, on Koulutuksen järjestäjällä oikeus lunastaa keskeneräinen Aineisto kohtuulliseksi katsottavaa korvausta vastaan, jota laskettaessa on otettava huomioon Aineiston valmiusaste, Aineiston valmistamiseen käytetty työmäärä ja Tekijälle ennen purkuhetkeä mahdollisesti maksettu korvaus. Tässä tapauksessa Koulutuksen järjestäjä saa Aineistoon tämän sopimuksen mukaiset käyttöoikeudet. 

Jos sopimus purkautuu Koulutuksen järjestäjän olennaisen sopimusrikkomuksen johdosta, on Koulutuksen järjestäjän lopetettava Aineiston käyttö ja palautettava tai tuhottava hallussaan oleva Aineisto. 

16. Sopimuksen liitteet 

16.1	Tämän Sopimuksen liitteinä ovat seuraavat liitteet:

Liite 1:  Aineiston yksilöinti ja Määritykset
Liite 2:  Kolmansien lisensioimat Aineistot
Liite 3:  Creative Commons _________ lisenssit
Liite 4: Muut mahdolliset liitteet

16.2	Mikäli tämän Sopimuksen sopimusteksti ja liitteet ovat joiltakin osin ristiriidassa keskenään, sovelletaan ensisijaisesti sopimustekstiä. Mikäli sopimusliitteet ovat joiltakin osin ristiriidassa keskenään, sovelletaan liitteitä seuraavassa järjestyksessä: 

1. Liite X
2. Liite X
...
(määritellään oikea soveltamisjärjestys tilanteen mukaisesti). 

17. Sopimus ja sen muuttaminen

17.1	Tämä sopimus korvaa ja syrjäyttää kaikki Sopijapuolten väliset aikaisemmat suulliset ja kirjalliset sopimukset tai ehdot sopimuksen kohteesta. 

17.2	Sopijapuolet voivat muuttaa tätä sopimusta vain kirjallisesti. Muut muutokset ovat mitättömiä. Muutokset tulevat voimaan, kun molemmat Sopijapuolet ovat ne asianmukaisesti hyväksyneet. 

18. Yhteyshenkilöt, ilmoitukset ja tiedonannot

18.1	Koulutuksen järjestäjän yhteyshenkilö on:

18.2	Sopijapuolten tämän sopimuksen johdosta tekemät ilmoitukset tai tiedonannot katsotaan pätevästi tehdyiksi, kun ne on kirjallisesti tai sähköpostitse tehty seuraaviin osoitteisiin:

	Tekijä:

	Koulutuksen järjestäjä:

18.3	Sopijapuolet voivat muuttaa tässä ilmoitettuja yhteyshenkilöitään tai yhteystietojaan tekemällä sitä koskevan ilmoituksen etukäteen toiselle Sopijapuolelle. 

19. Sovellettava laki ja erimielisyyksien ratkaiseminen

Tähän sopimukseen sovelletaan Suomen lakia.

Tästä sopimuksesta aiheutuvat erimielisyydet pyritään ensisijaisesti ratkaisemaan sopijapuolten välisin neuvotteluin. Mikäli Sopijapuolet eivät pääse sovinnolliseen ratkaisuun, ratkaistaan riidat  _____________n käräjäoikeudessa.	

20. Sopimuskappaleet

Tämä sopimus on laadittu kahtena samasanaisena kappaleena, yksi kummallekin Sopijapuolelle.

21. Paikka, aika ja allekirjoitukset

	___________________, ___________ kuun ________ päivänä 2011

	Tekijä					Koulutuksen järjestäjä

	______________________		________________________